stanford-oval/wikipedia huggingface dataset:
การแข่งขันบาสเกตบอลระหว่างสถาบันอุดมศึกษา ครั้งที่ 5

การแข่งขันบาสเกตบอลระหว่างสถาบันอุดมศึกษา ครั้งที่ 5 หรือ บาสเกตบอลยูลีก เป็นการแข่งขันบาสเกตบอลระหว่างอุดมศึกษาในประเทศไทย ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี ในปีนี้จัดเป็นครั้งที่ 5 โดยความร่วมมือระหว่างมหาวิทยาลัยสยามกับเครือเนชั่น ภายใต้ชื่อว่า "เนชั่น-สยาม ยูนิเวอร์ซิตี้ บาสเกตบอลลีก 2008" ระหว่างวันที่ 1 กรกฎาคม ถึงวันที่ 12 กันยายน พ.ศ. 2551 แบ่งเป็นสองประเภทคือ ทีมชาย 10 ทีม และทีมหญิง 6 ทีม
รูปแบบการแข่งขัน

รอบแรกจะพบกันหมดทุกทีม แบบเหย้า-เยือน ทีมที่ชนะจะได้ 2 คะแนน ส่วนทีมแพ้ได้ 1 คะแนน จากนั้น รอบรองชนะเลิศ ทีมที่ได้คะแนนอันดับ 1 จะพบ ทีมที่ได้คะแนนอันดับ 4 ส่วน ทีมที่ได้คะแนนอันดับ 2 จะพบกับทีมที่ได้คะแนนอันดับ 3 โดยทีมชนะจะเข้ารอบชิงชนะเลิศ ทีมแพ้ชิงอันดับ 3 สำหรับทีมชนะเลิศ จะได้ครองถ้วยพระราชทาน สมเด็จพระเทพรัตนราชสุดาฯ สยามบรมราชกุมารี
ทีมที่เข้าร่วมแข่งขัน

ประเภททีมชาย
มหาวิทยาลัยธุรกิจบัณฑิตย์
มหาวิทยาลัยรังสิต
มหาวิทยาลัยกรุงเทพ
มหาวิทยาลัยสยาม
มหาวิทยาลัยธรรมศาสตร์
มหาวิทยาลัยศรีปทุม
มหาวิทยาลัยศรีนครินทรวิโรฒ
มหาวิทยาลัยเทคโนโลยีพระจอมเกล้าพระนครเหนือ
มหาวิทยาลัยรัตนบัณฑิต
วิทยาลัยนอร์ทกรุงเทพ
ประเภททีมหญิง
มหาวิทยาลัยกรุงเทพ
มหาวิทยาลัยธุรกิจบัณฑิตย์
มหาวิทยาลัยรัตนบัณฑิต
มหาวิทยาลัยรังสิต
มหาวิทยาลัยศรีนครินทรวิโรฒ
มหาวิทยาลัยศรีปทุม
ตารางคะแนนรอบแรก > ประเภททีมชาย

(ถึงวันที่ 8 กันยายน พ.ศ. 2551)
| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับ | ทีม | แข่ง | ชนะ | แพ้ | แต้ม |
| 1 | มหาวิทยาลัยศรีนครินทรวิโรฒ | 18 | 16 | 2 | 34 |
| 2 | มหาวิทยาลัยสยาม | 18 | 13 | 5 | 31 |
| 3 | มหาวิทยาลัยกรุงเทพ | 18 | 12 | 6 | 30 |
| 4 | มหาวิทยาลัยธรรมศาสตร์ | 18 | 12 | 6 | 30 |
| 5 | มหาวิทยาลัยธุรกิจบัณฑิตย์ | 18 | 13 | 5 | 28 |
| 6 | มหาวิทยาลัยรังสิต | 18 | 9 | 9 | 27 |
| 7 | มหาวิทยาลัยศรีปทุม | 18 | 6 | 12 | 24 |
| 8 | มหาวิทยาลัยรัตนบัณฑิต | 18 | 4 | 14 | 22 |
| 9 | มหาวิทยาลัยเทคโนโลยีพระจอมเกล้าพระนครเหนือ | 18 | 2 | 16 | 20 |
| 10 | วิทยาลัยนอร์ทกรุงเทพ | 18 | 4 | 14 | 19 |

หมายเหตุ
วิทยาลัยนอร์ทกรุงเทพแพ้ฟาล์ว 3 ครั้ง
มหาวิทยาลัยธุรกิจบัณฑิตย์แพ้ฟาล์ว 3 ครั้ง
ตารางคะแนนรอบแรก > ประเภททีมชาย > รอบสองประเภททีมชาย

รอบรองชนะเลิศแข่งขันสองในสามเกม
ตารางคะแนนรอบแรก > ประเภททีมชาย > รอบสองประเภททีมชาย > รอบรองเกมที่หนึ่ง

9 กันยายน, พ.ศ. 2551
18.00 น
| มหาวิทยาลัยศรีนครินทรวิโรฒ | 75 - 57 | มหาวิทยาลัยธรรมศาสตร์ |
| --- | --- | --- |

9 กันยายน, พ.ศ. 2551
17.00 น
| มหาวิทยาลัยสยาม | 56 - 70 | มหาวิทยาลัยกรุงเทพ |
| --- | --- | --- |

9 กันยายน, พ.ศ. 2551
16.30 น
| มหาวิทยาลัยศรีปทุม | 64 - 94 | มหาวิทยาลัยรัตนบัณฑิต |
| --- | --- | --- |
ตารางคะแนนรอบแรก > ประเภททีมชาย > รอบสองประเภททีมชาย > ชิงอันดับสาม

12 กันยายน, พ.ศ. 2551
| มหาวิทยาลัยสยาม | 96 - 84 | มหาวิทยาลัยธรรมศาสตร์ |
| --- | --- | --- |
|  | [Other/080912 148.html รายงาน] |  |
ตารางคะแนนรอบแรก > ประเภททีมชาย > รอบสองประเภททีมชาย > ชิงชนะเลิศ

12 กันยายน, พ.ศ. 2551
| มหาวิทยาลัยศรีนครินทรวิโรฒ | 71 - 63 | มหาวิทยาลัยกรุงเทพ |
| --- | --- | --- |
|  | [Other/080912 148.html รายงาน] |  |
ตารางคะแนนรอบแรก > ประเภททีมหญิง

(ถึงวันที่ 8 กันยายน พ.ศ. 2551)
| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับ | ทีม | แข่ง | ชนะ | แพ้ | แต้ม |
| 1 | มหาวิทยาลัยกรุงเทพ | 10 | 9 | 1 | 19 |
| 2 | มหาวิทยาลัยธุรกิจบัณฑิตย์ | 10 | 7 | 3 | 17 |
| 3 | มหาวิทยาลัยศรีนครินทรวิโรฒ | 10 | 6 | 4 | 16 |
| 4 | มหาวิทยาลัยศรีปทุม | 10 | 5 | 5 | 15 |
| 5 | มหาวิทยาลัยรังสิต | 10 | 5 | 5 | 15 |
| 6 | มหาวิทยาลัยรัตนบัณฑิต | 10 | 2 | 8 | 12 |
แหล่งข้อมูลอื่น

เว็บไซต์การแข่งขันอย่างเป็นทางการ เก็บถาวร 2008-12-01 ที่ เวย์แบ็กแมชชีน
ตารางการแข่งขัน เก็บถาวร 2009-04-24 ที่ เวย์แบ็กแมชชีน (ไฟล์ PDF)
ธงพระอิสริยยศ

ธงพระอิสริยยศ หมายถึง ธงที่ใช้เป็นเครื่องหมายพระอิสริยยศของพระมหากษัตริย์และบรรดาพระบรมวงศานุวงศ์ตามลำดับชั้นต่าง ๆ ใช้ในการเสด็จพระราชดำเนินหรือเสด็จในพิธีการต่าง ๆ อย่างเป็นทางการ
รายการภาพธงพระอิสริยยศ

ภาพธงพระอิสริยยศของประเทศต่าง ๆ ที่แสดงไว้ในที่นี้ มีเฉพาะธงประจำพระองค์สำหรับระดับพระประมุข เช่น พระมหากษัตริย์ จักรพรรดิ สุลต่าน หรือดยุคเท่านั้น บางชาติอาจมีธงชั้นที่แยกย่อยลงไปอีก โดยลดหลั่นลงไปตามพระยศของพระบรมวงศานุวงศ์
ราชอาณาจักรบาห์เรน
ราชอาณาจักรเบลเยียม
(ธงประจำพระองค์สมเด็จพระราชาธิบดีฟีลิปแห่งเบลเยียม​)
เนอการาบรูไนดารุซซาลาม
ราชอาณาจักรกัมพูชา
ราชอาณาจักรเอสวาตีนี
ญี่ปุ่น
ราชอาณาจักรฮัชไมต์จอร์แดน
รัฐคูเวต
ราชอาณาจักรเลโซโท
ราชรัฐลีชเทินชไตน์
ราชรัฐลักเซมเบิร์ก
มาเลเซีย
ราชอาณาจักรเนเธอร์แลนด์
รัฐสุลต่านโอมาน
ราชอาณาจักรสเปน
(ธงประจำพระองค์สมเด็จพระราชาธิบดีเฟลิเปที่ 6 แห่งสเปน​)
ราชอาณาจักรตองงา
สหรัฐอาหรับเอมิเรตส์
(ธงประธานาธิบดี)
รายการภาพธงพระอิสริยยศ > ราชอาณาจักรเดนมาร์ก​

บทความหลัก: รายชื่อธงในประเทศเดนมาร์ก § ธงพระอิสริยยศ
ธงพระมหากษัตริย์
ธงเรือพระที่นั่ง​
รายการภาพธงพระอิสริยยศ > ราชรัฐโมนาโก​

ธงราชรัฐ
ธงประจำพระองค์เจ้าชายอาลแบร์ที่ 2 องค์อธิปัตย์แห่งโมนาโก​
รายการภาพธงพระอิสริยยศ > ราชอาณาจักรโมร็อกโก​

ธงพระมหากษัตริย์
ธงราชวงศ์
รายการภาพธงพระอิสริยยศ > ราชอาณาจักรนอร์เวย์​

บทความหลัก: รายชื่อธงในประเทศนอร์เวย์ § ธงพระอิสริยยศ
ธงพระมหากษัตริย์
ธงเรือพระที่นั่ง
รายการภาพธงพระอิสริยยศ > ราชอาณาจักรซาอุดีอาระเบีย​

บทความหลัก: รายชื่อธงในประเทศซาอุดีอาระเบีย § ธงพระอิสริยยศ
ธงพระมหากษัตริย์ใหญ่
ธงพระมหากษัตริย์น้อย
รายการภาพธงพระอิสริยยศ > ราชอาณาจักรสวีเดน​

บทความหลัก: รายชื่อธงในประเทศสวีเดน § ธงพระอิสริยยศ
ธงพระบรมราชโองการ
ธงพระมหากษัตริย์
ธงเรือพระที่นั่ง
รายการภาพธงพระอิสริยยศ > ราชอาณาจักรไทย​

บทความหลัก: ธงพระอิสริยยศในประเทศไทย
ธงมหาราชใหญ่
ธงมหาราชน้อย
ธงชัยพระครุฑพ่าห์น้อย
ธงชัยราชกระบี่ยุทธน้อย
ธงประจำพระองค์พระบาทสมเด็จพระวชิรเกล้าเจ้าอยู่หัว​
รายการภาพธงพระอิสริยยศ > ราชอาณาจักรเครือจักรภพ​

ธงพระมหากษัตริย์แห่งสหราชอาณาจักร
ธงพระมหากษัตริย์แห่งสก็อตแลนด์
ราชธวัชแห่งสก็อตแลนด์
ธงพระมหากษัตริย์แห่งออสเตรเลีย
ธงพระมหากษัตริย์แห่งแคนาดา
ดูเพิ่ม

ธงของประมุขแห่งรัฐ​
ขอมดำ

ขอมดำ เป็นพวกที่อยู่ลุ่มน้ำโขงแต่ก่อนที่จะสร้างเมืองโยนกอาศัยกันเป็นชุมชนเล็กแต่กระจายอยู่ทั่วไป ขอมดำเป็นพวกชอบเล่นวิชาอาคมเป็นที่สุด โดยเฉพาะนักรบชายจะมีรอยสักทุกคนตั้งแต่โคนขาถึงโคนแขนและไว้ผมยาว เกล้าผมบ้างและไม่เกล้วบ้าง การแต่งกายผู้ชายจะนุ่งผ้ารัดถึงร่มผ้ามีผ้าขาวพาดคอไม่นิยมใส่เสื้อมีแต่หัวหน้าเท่านั้นที่จะใส่ ส่วนผู้หญิงจะใส่ผ้าถุงแต่บางคนไม่ใส่เสื้อหรือมีผ้ารัดหน้าอก ในยามจะรบจะต้องมีการไหว้ผีหรือสิ่งศักสิทธิ์ แล้วจะนำดินสีดำหรือหินสีดำมาทาตัวให้เป็นสีดำทั้งตัว (ยามรบกลางคืน) ถ้าหากจะถูกจับเป็นเชลยจะยอมทำการฆ่าตัวตายจะไม่ยอมบอกความลับและหมู่บ้านของตน
อำเภอแก่งคอย

| อำเภอแก่งคอย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kaeng Khoi
สถานีรถไฟชุมทางแก่งคอย
คำขวัญ: ถิ่นหลวงพ่อลาคู่เมือง รุ่งเรืองอุตสาหกรรม แก่งงามล้ำลำน้ำป่าสัก พระตำหนักวังสีทา รำลึก ร.๕ ผาเสด็จ เขตป่าเขางาม นามเมืองแก่งคอย
แผนที่จังหวัดสระบุรี เน้นอำเภอแก่งคอย
พิกัด: 14°35′12″N 100°59′54″E﻿ / ﻿14.58667°N 100.99833°E﻿ / 14.58667; 100.99833
ประเทศ:  ไทย
จังหวัด: สระบุรี
พื้นที่
 • ทั้งหมด: 801.1 ตร.กม. (309.3 ตร.ไมล์)
ประชากร (2566)
 • ทั้งหมด: 101,364 คน
 • ความหนาแน่น: 126.53 คน/ตร.กม. (327.7 คน/ตร.ไมล์)
รหัสไปรษณีย์ : 18110, 18260 (เฉพาะตำบลทับกวาง)
รหัสภูมิศาสตร์: 1902
ที่ตั้งที่ว่าการ: ที่ว่าการอำเภอแก่งคอย ถนนพระพายัพ ตำบลแก่งคอย อำเภอแก่งคอย จังหวัดสระบุรี 18110
 ส่วนหนึ่งของสารานุกรมประเทศไทย
แก่งคอย เป็นอำเภอหนึ่งของจังหวัดสระบุรี เป็นอำเภอที่มีพื้นที่มากที่สุดในจังหวัด เป็นเมืองแห่งชุมทางรถไฟ เป็นทางแยกเชื่อมต่อรถไฟสายอีสานเหนือและสายอีสานใต้ โดยสายอีสานใต้จะตัดผ่านไปยังจังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ ปลายทางจังหวัดอุบลราชธานี และสายอีสานเหนือจะวกออกไปยังลำนารายณ์ จังหวัดลพบุรี ข้ามเทือกเขาไปทางตะวันตกของจังหวัดนครราชสีมา เข้าจังหวัดขอนแก่น จังหวัดอุดรธานี ปลายทางจังหวัดหนองคาย อีกทั้งยังเป็นเส้นทางที่จะแยกออกไปยังทางรถไฟสายตะวันออกลงไปถึงจังหวัดฉะเชิงเทรา
ที่ตั้งและอาณาเขต

อำเภอแก่งคอย มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอพัฒนานิคม (จังหวัดลพบุรี) และอำเภอวังม่วง
ทิศตะวันออก ติดต่อกับอำเภอมวกเหล็ก
ทิศใต้ ติดต่อกับอำเภอเมืองนครนายก อำเภอบ้านนา (จังหวัดนครนายก) และอำเภอวิหารแดง
ทิศตะวันตก ติดต่อกับอำเภอเมืองสระบุรีและอำเภอเฉลิมพระเกียรติ
ประวัติ

อำเภอแก่งคอย ก่อตั้งขึ้นเมื่อปี พ.ศ. 2370 ในขณะนั้น ยังใช้ชื่อเรียกหน่วยงานการปกครองระดับอำเภอว่า "แขวง" อยู่โดยมีหลวงพลกรมการเป็น ผู้ปกครองแขวงคนแรก และมีที่ทำการแขวงอยู่ที่บ้านตาลเดี่ยวในปี พ.ศ. 2440 (ร.ศ. 116) ได้มีการใช้พระราชบัญญัติปกครองท้องที่ คือจัดตั้งอำเภอ ตำบล และหมู่บ้านขึ้น ที่ทำงานของรัฐบาลในอำเภอเรียกว่า "ที่ว่าการอำเภอ" ซึ่งมีผลทำให้แก่งคอยจัดตั้งขึ้นเป็น อำเภอแก่งคอย ในปี พ.ศ. 2441 (ร.ศ. 117)
ชื่อ "แก่งคอย" มาจากบริเวณลำน้ำป่าสักบริเวณด้านหน้าวัดเป็นแก่งหินใหญ่ขวางลำน้ำ  แม่น้ำป่าสักเป็นเส้นทางสัญจรค้าขายจากเพชรบูรณ์  ชัยบาดาล แก่งคอย สระบุรี เสาไห้ พระนครศรีอยุธยา มาตั้งแต่ในอดีต  ในหน้าแล้งน้ำน้อยแก่งหินที่ขวางทำให้เรือสัญจรไม่สะดวกจะต้องจอดคอยที่บริเวณเหนือแก่ง เป็นที่มาการเรียกแม่น้ำป่าสักช่วงนี้ว่า "แก่งคอย"   ภายหลังเมื่อสร้างเขื่อนป่าสักชลสิทธิ์ในพระราชดำริ มีการควบคุมระดับน้ำทำให้ในหน้าแล้งก็ยังมีระดับน้ำท่วมบริเวณแก่งหินอยู่
บางตำนานเชื่อกันว่า แก่งคอยเดิมมีชื่อว่า "แร้งคอย" เนื่องจากเป็นปากทางเข้าสู่เขาใหญ่ มีผู้คนจำนวนมากล้มตายจากไข้ป่าจนมีนกแร้งมาเฝ้าคอยเพื่อกินศพเป็นจำนวนมาก เป็นอำเภอที่มีโรงงานอุตสาหกรรมขนาดใหญ่อยู่เป็นจำนวนมาก เช่น โรงงานปูนซีเมนต์ โรงไฟฟ้า โรงงานเซรามิก เคมีภัณฑ์ เป็นต้น และยังเป็นชุมทางรถไฟที่สำคัญ ประกอบกับมีถนนมิตรภาพตัดผ่าน ทำให้มีโรงงานจำนวนมากและมีประชากรแฝงเข้ามาทำงานจำนวนมาก
วันที่ 25 กันยายน 2482 เปลี่ยนแปลงชื่อตำบลบ้านลาว อำเภอแก่งคอย เป็น ตำบลทับกวาง และเปลี่ยนชื่อตำบลหลุบเลา อำเภอแก่งคอย เป็น ตำบลตาลเดี่ยว
วันที่ 14 ตุลาคม 2484 เปลี่ยนแปลงเขตจังหวัดลพบุรี กับจังหวัดสระบุรี โดยโอนพื้นที่อำเภอชัยบาดาล นอกจากตำบลคำพราน จังหวัดสระบุรี ไปขึ้นกับจังหวัดลพบุรี และท้องที่ตำบลคำพราน ให้มาขึ้นกับอำเภอแก่งคอย
วันที่ 26 ธันวาคม 2487 จัดตั้งเทศบาลตำบลแก่งคอย ในท้องที่บางส่วนของตำบลแก่งคอย
วันที่ 10 มิถุนายน 2490 ตั้งตำบลตาลเดี่ยว แยกออกจากตำบลแก่งคอย และตั้งตำบลท่าตูม แยกออกจากตำบลบ้านธาตุ
วันที่ 3 สิงหาคม 2491 โอนพื้นที่หมู่ 1 (ในขณะนั้น) ของตำบลแก่งคอย ไปตั้งเป็นหมู่ 9 ของตำบลบ้านป่า และโอนพื้นที่หมู่ 2,3,4,5 (ในขณะนั้น) ของตำบลแก่งคอย ไปตั้งเป็นหมู่ 8,7,9,10 ของตำบลตาลเดี่ยว ตามลำดับ
วันที่ 4 กรกฎาคม 2504 ตั้งตำบลหนองบัว แยกออกจากตำบลคำพราน และตำบลหินซ้อน
วันที่ 6 กุมภาพันธ์ 2505 เปลี่ยนแปลงเขตจังหวัดลพบุรี กับจังหวัดสระบุรี โดยโอนพื้นที่ตำบลหนองบัว อำเภอแก่งคอย จังหวัดสระบุรี ไปขึ้นกับอำเภอเมืองลพบุรี จังหวัดลพบุรี เพื่อนำไปจัดตั้งเป็น กิ่งอำเภอพัฒนานิคม ขึ้นกับอำเภอเมืองลพบุรี
วันที่ 13 กุมภาพันธ์ 2505 จัดตั้งสุขาภิบาลมวกเหล็ก ในท้องที่บางส่วนของตำบลมวกเหล็ก
วันที่ 23 พฤษภาคม 2510 ตั้งตำบลแสลงพัน แยกออกจากตำบลหินซ้อน
วันที่ 31 ธันวาคม 2511 แยกพื้นที่ตำบลมวกเหล็ก ตำบลคำพราน และตำบลแสลงพัน อำเภอแก่งคอย มาตั้งเป็น อำเภอมวกเหล็ก โดยไม่ผ่านการตั้งเป็นกิ่งอำเภอ
วันที่ 3 ตุลาคม 2512  จัดตั้งนิคมสร้างตนเอง ในท้องที่ตำบลทับกวาง อำเภอแก่งคอย
วันที่ 26 ตุลาคม 2514 ตั้งตำบลชะอม แยกออกจากตำบลชำผักแพว
วันที่ 4 เมษายน 2515 จัดตั้งสุขาภิบาลทับกวาง ในท้องที่ทั้งหมดของตำบลทับกวาง
วันที่ 31 สิงหาคม 2531 ตั้งตำบลท่ามะปราง แยกออกจากตำบลชำผักแพว
วันที่ 25 พฤษภาคม 2542 ยกฐานะจากสุขาภิบาลทับกวาง เป็นเทศบาลตำบลทับกวาง ด้วยผลของกฎหมาย
วันที่ 1 กุมภาพันธ์ 2551 ยกฐานะจากเทศบาลตำบลแก่งคอย เป็นเทศบาลเมืองแก่งคอย
วันที่ 20 สิงหาคม 2555 ยกฐานะจากเทศบาลตำบลทับกวาง เป็นเทศบาลเมืองทับกวาง
การแบ่งเขตการปกครอง > การปกครองส่วนภูมิภาค

อำเภอแก่งคอยแบ่งพื้นที่การปกครองออกเป็น 14 ตำบล 117 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  | แก่งคอย |  | (Kaeng Khoi) |  | - |  |  |  | 8. |  | บ้านป่า |  | (Ban Pa) |  | 11 หมู่บ้าน |  |
| 2. |  | ทับกวาง |  | (Thap Kwang) |  | 10 หมู่บ้าน |  |  |  | 9. |  | ท่าตูม |  | (Tha Tum) |  | 4 หมู่บ้าน |  |
| 3. |  | ตาลเดี่ยว |  | (Tan Diao) |  | 11 หมู่บ้าน |  |  |  | 10. |  | ชะอม |  | (Cha-om) |  | 11 หมู่บ้าน |  |
| 4. |  | ห้วยแห้ง |  | (Huai Haeng) |  | 12 หมู่บ้าน |  |  |  | 11. |  | สองคอน |  | (Song Khon) |  | 11 หมู่บ้าน |  |
| 5. |  | ท่าคล้อ |  | (Tha Khlo) |  | 11 หมู่บ้าน |  |  |  | 12. |  | เตาปูน |  | (Tao Pun) |  | 7 หมู่บ้าน |  |
| 6. |  | หินซ้อน |  | (Hin Son) |  | 9 หมู่บ้าน |  |  |  | 13. |  | ชำผักแพว |  | (Cham Phak Phaeo) |  | 10 หมู่บ้าน |  |
| 7. |  | บ้านธาตุ |  | (Ban That) |  | 5 หมู่บ้าน |  |  |  | 14. |  | ท่ามะปราง |  | (Tha Maprang) |  | 5 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอแก่งคอยประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลเมืองแก่งคอย ครอบคลุมพื้นที่ตำบลแก่งคอยทั้งตำบล
เทศบาลเมืองทับกวาง ครอบคลุมพื้นที่ตำบลทับกวางทั้งตำบล
องค์การบริหารส่วนตำบลตาลเดี่ยว ครอบคลุมพื้นที่ตำบลตาลเดี่ยวทั้งตำบล
องค์การบริหารส่วนตำบลห้วยแห้ง ครอบคลุมพื้นที่ตำบลห้วยแห้งทั้งตำบล
องค์การบริหารส่วนตำบลท่าคล้อ ครอบคลุมพื้นที่ตำบลท่าคล้อทั้งตำบล
องค์การบริหารส่วนตำบลหินซ้อน ครอบคลุมพื้นที่ตำบลหินซ้อนทั้งตำบล
องค์การบริหารส่วนตำบลบ้านป่า ครอบคลุมพื้นที่ตำบลบ้านป่าทั้งตำบล
องค์การบริหารส่วนตำบลท่าตูม ครอบคลุมพื้นที่ตำบลบ้านธาตุและตำบลท่าตูมทั้งตำบล
องค์การบริหารส่วนตำบลชะอม ครอบคลุมพื้นที่ตำบลชะอมทั้งตำบล
องค์การบริหารส่วนตำบลสองคอน ครอบคลุมพื้นที่ตำบลสองคอนทั้งตำบล
องค์การบริหารส่วนตำบลเตาปูน ครอบคลุมพื้นที่ตำบลเตาปูนทั้งตำบล
องค์การบริหารส่วนตำบลชำผักแพว ครอบคลุมพื้นที่ตำบลชำผักแพวทั้งตำบล
องค์การบริหารส่วนตำบลท่ามะปราง ครอบคลุมพื้นที่ตำบลท่ามะปรางทั้งตำบล
พื้นที่ป่าไม้ของจุฬาลงกรณ์มหาวิทยาลัยในอำเภอแก่งคอย
ศรายุทธ ชะนะกุล

| ศรายุทธ ชะนะกุลต> ม. |
| --- | --- |

ข้อมูลส่วนบุคคล
เกิด: 9 กันยายน พ.ศ. 2490
เสียชีวิต: 31 สิงหาคม พ.ศ. 2524 (33 ปี) เขตพระนคร กรุงเทพมหานคร
คู่สมรส: ศิริยา ชะนะกุล

ศรายุทธ ชะนะกุล (9 กันยายน พ.ศ. 2490 – 31 สิงหาคม พ.ศ. 2524) อดีตสมาชิกสภาผู้แทนราษฎรจังหวัดชัยนาท 2 สมัย
ประวัติ

ศรายุทธ เกิดเมื่อวันที่ 9 กันยายน พ.ศ. 2490 สำเร็จการศึกษาระดับมัธยมศึกษาปีที่ 5 สมรสกับ ร้อยเอก ทันตแพทย์หญิง ศิริยา ชะนะกุล มีบุตร-ธิดา 4 คน เป็นหญิง 3 คน ชาย 1 คน
ศรายุทธ ถึงแก่อนิจกรรมจากการถูกลอบยิงด้วยอาวุธสงครามที่รถยนต์ส่วนตัวพร้อมกับภรรยาที่นั่งมาด้วยกัน ที่บริเวณปากซอยพิชิต ถนนเจริญกรุง ระหว่างสี่แยกถนนอุณากรรณและสี่แยกสามยอด เมื่อวันที่ 31 สิงหาคม พ.ศ. 2524  สิริอายุ 33 ปี
งานการเมือง

ศรายุทธ ได้รับเลือกตั้งสมาชิกสภาผู้แทนราษฎรจังหวัดชัยนาท ในการเลือกตั้ง พ.ศ. 2519 และได้รับเลือกติดต่อกัน จนถึง พ.ศ. 2522 รวม 2 สมัย
งานการเมือง > สมาชิกสภาผู้แทนราษฎร

ศรายุทธ ชะนะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยนาท สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยนาท สังกัดพรรคกิจสังคม
เครื่องราชอิสริยาภรณ์

พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
เสนาะ พึ่งเจียม

| เสนาะ พึ่งเจียมม> ว.ม., ป.ช..ข้อมูลส่วนบุคคล |
| --- | --- |
เกิด: 2 ตุลาคม พ.ศ. 2475 อำเภอหันคา จังหวัดชัยนาท ประเทศสยาม
เสียชีวิต: 12 พฤศจิกายน พ.ศ. 2566 (91 ปี) อำเภอขาณุวรลักษบุรี จังหวัดกำแพงเพชร
พรรคการเมือง: ประชาธิปัตย์ (2518–2566)
คู่สมรส: อัจฉรา พึ่งเจียม

เสนาะ พึ่งเจียม (2 ตุลาคม พ.ศ. 2475 – 12 พฤศจิกายน พ.ศ. 2566) อดีตสมาชิกสภาผู้แทนราษฎรจังหวัดกำแพงเพชร 5 สมัย
ประวัติ

เสนาะ เกิดเมื่อวันที่ 2 ตุลาคม พ.ศ. 2475 ที่ ตำบลบ้านเชี่ยน อำเภอหันคา จังหวัดชัยนาท เป็นบุตรนายเล็ก นางไล้ พึ่งเจียม สำเร็จการศึกษาระดับ มัธยมศึกษา จากโรงเรียนอำนวยศิลป์ พระนคร
งานการเมือง

เสนาะ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2531 รวม 5 สมัย
พ.ศ. 2544 เสนาะ ลงสมัครรับเลือกตั้งแบบบัญชีรายชื่อ ลำดับที่ 69 สังกัดพรรคประชาธิปัตย์ ก่อนที่จะไม่ได้รับเลือกตั้ง เนื่องจากได้รับเลือก 31 ที่นั่ง
งานการเมือง > สมาชิกสภาผู้แทนราษฎร

เสนาะ พึ่งเจียม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดกำแพงเพชร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดกำแพงเพชร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกำแพงเพชร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกำแพงเพชร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกำแพงเพชร สังกัดพรรคประชาธิปัตย์
ถึงแก่อนิจกรรม

เสนาะ ถึงแก่อนิจกรรม เมื่อวันที่ 12 พฤศจิกายน พ.ศ. 2566 ด้วยโรคชรา ที่ ตำบลแสนตอ อำเภอขาณุวรลักษบุรี จังหวัดกำแพงเพชร สิริอายุ 91 ปี
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2520 –  เหรียญลูกเสือสดุดี ชั้นที่ 1
สนั่น สบายเมือง

| สนั่น สบายเมืองป> ช., ป.ม. |
| --- | --- |


สมาชิกสภาผู้แทนราษฎรจังหวัดกำแพงเพชร
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549
ก่อนหน้า: วราเทพ รัตนากร
ถัดไป: ปริญญา ฤกษ์หร่าย
 
ข้อมูลส่วนบุคคล
เกิด: 17 กันยายน พ.ศ. 2478 (89 ปี)
พรรคการเมือง: ความหวังใหม่   สามัคคีธรรม   ชาติไทย   ไทยรักไทย   เพื่อไทย
คู่สมรส: พะยอม สบายเมือง

สนั่น สบายเมือง (เกิด 17 กันยายน พ.ศ. 2478) อดีตสมาชิกสภาผู้แทนราษฎรจังหวัดกำแพงเพชร 4 สมัย
ประวัติ

สนั่น เกิดเมื่อวันที่ 17 กันยายน พ.ศ. 2478 เป็นบุตรนายสงวน นางบุญศรี สบายเมือง สำเร็จการศึกษาจากโรงเรียน พิบูลย์วิทยาการ โรงเรียนวิสุทธิศึกษา และปริญญาตรีกิตติมศักดิ์ ศิลปศาสตร์ สาขาการจัดการ มหาวิทยาลัยราชภัฏกำแพงเพชร สมรสกับนางพะยอม มีบุตร 4 คน หนึ่งในนั้นคือนางสุพรรณี ซึ่งสมรสกับนายอนันต์ ผลอำนวย ส.ส.กำแพงเพชรปัจจุบัน
งานการเมือง

อดีตเป็นสมาชิกสภาจังหวัด (พ.ศ. 2523 - 2527) ได้รับเลือกเป็นสมาชิกสภาผู้แทนราษฎรสมัยแรกในเดือนมีนาคม พ.ศ. 2535 และได้รับเลือกตั้งอีกครั้งในปี พ.ศ. 2538 ต่อมา พ.ศ. 2544 ลงเลือกตั้งในสังกัดพรรคไทยรักไทย ได้รับเลือกตั้งต่อกันมาอีก 2 สมัย หลังจากการรัฐประหาร 19 กันยายน พ.ศ. 2549 นายสนั่นวางมือจากการลงสมัคร ส.ส. แต่ยังเข้าร่วมเป็นรองประธานคณะกรรมการส่งเสริมความเป็นประชาธิปไตยในพรรคพรรคเพื่อไทยในปี พ.ศ. 2551 และยังให้การสนับสนุนผู้สมัครสมาชิกสภาผู้แทนราษฎรของพรรคเพื่อไทยในการเลือกตั้งปี พ.ศ. 2554
งานการเมือง > สมาชิกสภาผู้แทนราษฎร

สนั่น สบายเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกำแพงเพชร สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกำแพงเพชร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกำแพงเพชร สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกำแพงเพชร สังกัดพรรคไทยรักไทย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายสนั่น สบายเมือง[ลิงก์เสีย], เว็บไซต์รัฐสภาไทย
ประวัติผู้สมัคร ส.ส. (นายสนั่น สบายเมือง)[ลิงก์เสีย], กรมการปกครอง
ข้อมูลนักการเมืองไทย (นายสนั่น สบายเมือง), ศูนย์ข้อมูลนักการเมืองไทย
ณัชพล ตันเจริญ

| ณัชพล ตันเจริญป> ม., ท.ช. |
| --- | --- |

ข้อมูลส่วนบุคคล
เกิด: 5 เมษายน พ.ศ. 2525 (42 ปี) กรุงเทพมหานคร ประเทศไทย
พรรคการเมือง: เพื่อแผ่นดิน (255x–255x)   ภูมิใจไทย (2554–ปัจจุบัน)

ณัชพล ตันเจริญ (เกิด 5 เมษายน พ.ศ. 2525) อดีตสมาชิกสภาผู้แทนราษฎรจังหวัดฉะเชิงเทรา สังกัดพรรคเพื่อแผ่นดิน ปัจจุบันสังกัดพรรคภูมิใจไทย
ประวัติ

ณัชพล (ชื่อเล่น: นัช) เกิดเมื่อวันที่ 5 เมษายน พ.ศ. 2525 ที่กรุงเทพมหานคร เป็นบุตรนายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และเป็นหลานชายของสุชาติ ตันเจริญ อดีตรองประธานสภาผู้แทนราษฎร คนที่หนึ่ง
สำเร็จการศึกษาระดับชั้นมัธยมศึกษา จากโรงเรียนนวมินทราชินูทิศ บดินทรเดชา (นมร.บด.) กรุงเทพมหานคร ระดับปริญญาตรีศิลปศาสตรบัณฑิต (เกียรตินิยมอันดับหนึ่ง) สาขารัฐศาสตร์ ความสัมพันธ์ระหว่างประเทศ จากมหาวิทยาลัยเกษตรศาสตร์ (มก.) บางเขน กรุงเทพฯ ระดับปริญญาโทบริหารธุรกิจมหาบัณฑิต จากมหาวิทยาลัยแห่งรัฐมิซซูรี ณ เมืองเซนต์หลุยห์ ประเทศสหรัฐอเมริกา และระดับปริญญาเอก สาขาผู้นำทางสังคม ธุรกิจ และการเมือง วิทยาลัยนวัตกรรมสังคม มหาวิทยาลัยรังสิต
ประวัติ > ประกาศนียบัตร วุฒิบัตร และการฝึกอบรม

ประกาศนียบัตรชั้นสูง "การบริหารเศรษฐกิจสาธารณะ สำหรับนักบริหารระดับสูง (ปศส.)" รุ่นที่ 9 สถาบันพระปกเกล้า
ประกาศนียบัตร "ธรรมาภิบาลทางการแพทย์ สำหรับผู้บริหารระดับสูง (ปธพ.)" รุ่นที่ 10 สถาบันพระปกเกล้า
ประกาศนียบัตร "ผู้นำยุคใหม่ในระบอบประชาธิปไตย (ปนป.)" รุ่นที่ 2 สถาบันพระปกเกล้า
ประกาศนียบัตร "นักบริหารระดับสูงธรรมศาสตร์เพื่อสังคม (นมธ.)" รุ่นที่ 4 สถาบันสัญญาธรรมศักดิ์เพื่อประชาธิปไตย มหาวิทยาลัยธรรมศาสตร์
ประกาศนียบัตร "การฝึกอบรมผู้บังคับบัญชาลูกเสือระดับผู้นำขั้นความรู้ชั้นสูง" รุ่นที่ 547 ค่ายลูกเสือวชิราวุธ อำเภอศรีราชา
ประกาศนียบัตร "นักอุตสาหกรรมรุ่นใหม่ (Young F.T.I. Elite)" รุ่นที่ 2 สภาอุตสาหกรรมแห่งประเทศไทย
ประกาศนียบัตร "สุดยอดผู้ประกอบการยุคใหม่เพื่อสังคม (SEP-S)" รุ่นที่ 1 สถาบันนักลงทุนรุ่นใหม่
วุฒิบัตร "กลยุทธิ์การบริหารธุรกิจอสังหาริมทรัพย์ (RE-CU)" รุ่นที่ 44 คณะสถาปัตยกรรมศาสตร์ จุฬาลงกรณ์มหาวิทยาลัย
การทำงาน > การเมือง

ณัชพล เริ่มต้นเข้าสู่แวดวงการเมืองในฐานะสมาชิกพรรคเพื่อแผ่นดินร่วมกับพิเชษฐ์ ผู้เป็นบิดา และภายหลังการตัดสินคดียุบพรรคการเมืองในปลายปี พ.ศ. 2551 และลงสมัครรับเลือกตั้งซ่อมแทนตำแหน่งที่ว่างลง ณ เขตเลือกตั้งที่ 1 ของจังหวัดฉะเชิงเทรา เมื่อวันที่ 11 มกราคม พ.ศ. 2552 และได้รับเลือกเป็นสมาชิกสภาผู้แทนราษฎร ของจังหวัดฉะเชิงเทรา โดยมีคะแนนเป็นอันดับหนึ่งของเขตเลือกตั้ง จนได้รับฉายาว่า "ตันเจริญจูเนียร์"
ณัชพล เคยเข้ารับตำแหน่งเลขานุการประจำคณะกรรมาธิการการสวัสดิการสังคม สภาผู้แทนราษฎร และเป็นที่ปรึกษาและเลขานุการส่วนตัวรัฐมนตรีช่วยว่าการกระทรวงพาณิชย์ (พิเชษฐ์ ตันเจริญ) ในปี พ.ศ. 2551 ต่อมาใน ปี พ.ศ. 2552 ได้เข้ามาทำงานเกี่ยวกับทางด้านการสวัสดิการสังคม โดยรับตำแหน่งเป็นโฆษกประจำคณะกรรมาธิการฯ และประธานอนุกรรมาธิการด้านงบประมาณสวัสดิการสังคม สภาผู้แทนราษฎร และในการเลือกตั้ง พ.ศ. 2554 ได้ลงสมัคร ส.ส. ในสังกัดพรรคภูมิใจไทย ภายหลังได้เข้ามาทำงานในส่วนของวุฒิสภา โดยดำรงตำแหน่งเป็นที่ปรึกษาประธานวุฒิสภา (คณะทำงานฝ่ายการเมือง) ของนิคม ไวยรัชพานิช
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย แต่ไม่ได้รับเลือกตั้ง
การทำงาน > ธุรกิจและสังคม

ประธานบริหาร บริษัท กรีน เอมเมอรัล จำกัด
ประธานบริหาร บริษัท เอ็ม.เอส.เทอมินัล จำกัด (เขตปลอดอากร เอ็ม.เอส.เทอมินัล)
กรรมการผู้จัดการ บริษัท ฮารุ บางกอก จำกัด
กรรมการสมาคมนิสิตเก่าคณะสังคมศาสตร์ มหาวิทยาลัยเกษตรศาสตร์
นายทะเบียน หัวหน้าสำนักงาน และกรรมการสมาคมแห่งสถาบันพัฒนาการเมืองและการเลือกตั้ง (สพต.)
อนุกรรมการโครงการ "กระโดดเชือก ทางเลือกเยาวชน พ้นโรคหัวใจ" ภายใต้มูลนิธิหัวใจแห่งประเทศไทย ในพระบรมราชูปถัมภ์
นายกสมาคมกีฬาจัมพ์โร้ปไทย
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ประสิทธิ์ ชัยวิรัตนะ

| นายแพทย์ประสิทธิ์ ชัยวิรัตนะม> ป.ช., ม.ว.ม..ข้อมูลส่วนบุคคล |
| --- | --- |
เกิด: 5 เมษายน พ.ศ. 2499 (68 ปี) อำเภอเมืองชัยภูมิ จังหวัดชัยภูมิ
พรรคการเมือง: รวมไทยสร้างชาติ (2566—ปัจจุบัน)

นายแพทย์ ประสิทธิ์ ชัยวิรัตนะ (เกิด 5 เมษายน พ.ศ. 2499) อดีตสมาชิกสภาผู้แทนราษฎรจังหวัดชัยภูมิ 6 สมัย ปัจจุบันสังกัดพรรครวมไทยสร้างชาติ
ประวัติ

ประสิทธิ์ เกิดเมื่อวันที่ 5 เมษายน พ.ศ. 2499 เป็นบุตรของนายฮวด นางอ่องแอ ชัยวิรัตนะ เป็นน้องชายของ สันติ ชัยวิรัตนะ เป็นอาของ สุนทรี ชัยวิรัตนะ สำเร็จการศึกษา ระดับปริญญาตรี แพทยศาสตรบัณฑิต จากมหาวิทยาลัยเชียงใหม่
งานการเมือง

อดีตเคยรับราชการเป็นนายแพทย์ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคกิจสังคม ซึ่งได้รับเลือกตั้งในครั้งนั้น และได้รับเรื่อยมารวม 6 ครั้ง
ประสิทธิ์ ชัยวิรัตนะ ได้รับแต่งตั้งเป็นที่ปรึกษารัฐมนตรีช่วยว่าการกระทรวงสาธารณสุข (สุรพงษ์ สืบวงศ์ลี)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคภูมิใจไทย แต่ไม่ได้รับการเลือกตั้ง